OpenLLM-France/wikimedia huggingface dataset:
# Probujdénie

«Probujdénie» té aquests significats:

## Crimea

* Probudjénia (Crimea), localitat de la República Autònoma de Crimea

## Rússia

* Probujdénie (Saràtov), localitat de l'óblast de Saràtov, a Rússia
* Probujdénie (Vladímir), localitat de l'óblast de Vladímir, a Rússia
# Prats de Servent

Els Prats de Servent és un paratge de prats escalonats en desús del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Rivert.
Estan situats a llevant de Rivert, al vessant sud-est de la Serra del Cavall, al sud-oest de la Masia de Vilanova. Passa a llevant dels Prats de Servent la Carretera de Salàs de Pallars a Vilanova.
# Prokopievka (Krasnoiarsk)

* Per a altres significats, vegeu «Prokopievka».
Prokopievka (en rus: Прокопьевка) és un poble del krai de Krasnoiarsk, a Rússia, que en el cens del 2010 tenia 169 habitants. Pertany al districte d'Ilanski.

## Referències

* ↑ Список населенных мест Сибирского края. Том II. Округа Северо-Восточной Сибири. Новосибирск. 1929
# Prokópievsk

Prokópievsk (Проко́пьевск) és una ciutat de l'Óblast de Kémerovo, Rússia. Si bé al segle xviii hi havia un monestir a la zona, que era conegut amb el nom de Prokópievsk, la data de fundació de la ciutat moderna es remunta a 1918, amb la fusió dels pobles preexistents de Monastirskoie i Prokópievskoie, i li fou concedit l'estatus de ciutat el 1931, amb el seu nom actual.
Prokópievsk és un dels centres principals de l'extracció de carbó en la conca minera del Kuznetsk.
# Protecció ocular

Una protecció ocular és una protecció per als ulls i, de vegades, per a la cara, dissenyat per reduir el risc de lesions o d'absorció de contaminants a través de la mucosa ocular. Entre els exemples de riscos que requereixen protecció ocular poden ser: impacte de partícules o restes, llum o radiació, exposició al vent, calor, aigua de mar o impacte d'algun tipus de pilota o element usat en esports.
La protecció ocular es divideix generalment en categories, com poden ser: ulleres de protecció; ulleres, casc o escut de mà de soldadura; cascos o caputxes no rígides; caretes (amb respirador o sense).
* Ulleres de seguretat
* Protector ocular sanitari
* Ulleres de soldar
* Ulleres de sol
# Muret-et-Crouttes

Muret-et-Crouttes és un municipi francès situat al departament de l'Aisne i a la regió dels Alts de França. L'any 2007 tenia 131 habitants.

## Demografia
### Població

El 2007 la població de fet de Muret-et-Crouttes era de 131 persones. Hi havia 55 famílies de les quals 16 eren unipersonals (16 dones vivint soles i 16 dones vivint soles), 16 parelles sense fills i 23 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 67 habitatges, 50 eren l'habitatge principal de la família, 13 eren segones residències i 4 estaven desocupats. Tots els 67 habitatges eren cases. Dels 50 habitatges principals, 39 estaven ocupats pels seus propietaris, 11 estaven llogats i ocupats pels llogaters i 1 estava cedit a títol gratuït; 7 tenien dues cambres, 11 en tenien tres, 9 en tenien quatre i 24 en tenien cinc o més. 24 habitatges disposaven pel capbaix d'una plaça de pàrquing. A 19 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Muret-et-Crouttes el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 0 |
| 0 | 70 a 74 | 4 |
| 0 | 65 a 69 | 8 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 8 |
| 0 | 45 a 49 | 0 |
| 0 | 40 a 44 | 0 |
| 8 | 35 a 39 | 0 |
| 12 | 30 a 34 | 16 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 8 | 5 a 9 | 8 |
| 12 | 0 a 4 | 4 |

## Economia

El 2007 la població en edat de treballar era de 77 persones, 56 eren actives i 21 eren inactives. De les 56 persones actives 53 estaven ocupades (26 homes i 27 dones) i 3 estaven aturades (1 home i 2 dones). De les 21 persones inactives 8 estaven jubilades, 7 estaven estudiant i 6 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa classificada com a «altres activitats de serveis».
L'any 2000 a Muret-et-Crouttes hi havia 3 explotacions agrícoles que ocupaven un total de 552 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Muret-et-Crouttes a l'INSEE.
* Évolution et structure de la population Fitxa amb el detall de dades de Muret-et-Crouttes a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Psychoda perlonga

Psychoda perlonga és una espècie d'insecte dípter pertanyent a la família dels psicòdids que es troba a Àfrica.

## Referències

* ↑ uBio (anglès)
* 1 2 Satchell, G.H., 1955. New species of East and Central African Psychodidae. Part 1. Revue de zoologie et de botanique africaines. 51:339-372.
* 1 2 Catalogue of Life (anglès)
* ↑ uBio (anglès)
* ↑ Global Species (anglès)
# Psychoda pallens

Psychoda pallens és una espècie d'insecte dípter pertanyent a la família dels psicòdids que es troba a les Petites Antilles.

## Referències

* ↑ uBio (anglès)
* 1 2 Williston, S.W., 1896. On the Diptera of St. Vincent (West Indies). Dolichopodidae and Phoridae by Professor J.M. Aldrich. Trans Ent Soc Lond 1896(3): 253-449.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Quate, L. W., 1963. Review of G. Enderlein's Non-Holarctic Genera of Psychodidae and Description of a New Species (Diptera). Transactions of the Royal Entomological Society of London, 115: 181–196.

## Enllaços externs

* Encyclopedia of Life (anglès)
* ION (anglès)
# Montsinéry-Tonnegrande

Montsinéry-Tonnegrande és un municipi francès, situat a la regió d'ultramar de la Guaiana Francesa. L'any 2006 tenia 1.812 habitants. Es va dir Tonnegrande-Montsinéry de 1969 a 1994. Limita al nord amb Macouria, a l'est amb Matoury, al sud amb Roura, i a l'oest amb Kourou.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| ? | ? | ? | ? | 500 | 1.037 |
| Des de 1962: població sense dobles comptes ||||||

## Història

En aquesta comuna va existir el Camp Crique Anguille, una colònia penal on eren exiliats els presoners de la Indoxina francesa en la dècada de 1930. També en aquesta localitat es troben les antenes repetidores de ràdio usades per emissores d'ona curta com Ràdio França Internacional, Ràdio Suïssa Internacional, Ràdio Internacional de la Xina, la BBC i Ràdio Japó. La seva ubicació la fa ideal per a enviar senyals de ràdio cap a gran part d'Amèrica i a Àfrica.

## Administració

Llista d'alcaldes :
| Període | Identitat | Partit |
| 2008- | Patrick Lecante | |
# Pridorojni (Krasnodar)

* Per a altres significats, vegeu «Pridorojni».
Pridorojni - Pridorojni (rus) és un poble (un possiólok) del krai de Krasnodar, a Rússia. Es troba a les terres baixes de Kuban-Azov, a 14 km al sud de Staromínskaia i a 151 km al nord de Krasnodar, la capital del territori.
Pertany al possiólok de Rassvet.
# Musclera

« Musclera» té aquests significats:
* Musclera (armadura): Peça de l'armadura que protegia els muscles.
* Musclera (indumentària): Peça longitudinal de roba que s'afegeix a una peça de vestir sobre la part del muscle o espatlla (angl. shoulder strap, esp. hombrera).
* Musclera (indumentària 2): Reforç (cast. hombrillo, o trape en una jaqueta) que hom posa sota la camisa o altra peça de vestir, en la part corresponent al muscle, per tal de simular major amplitud d'espatlles (en anglès shoulder pad, en castellà hombrera).
* Musclera (miticultura): Estructura on es crien els musclos cultivats
* Platja de la Musclera: Platja entre Arenys de Mar i Caldes d'Estrac
# Muttontown

Muttontown és una població dels Estats Units a l'estat de Nova York. Segons el cens del 2000 tenia 3.412 habitants.

## Demografia

Segons el cens del 2000, Muttontown tenia 3.412 habitants, 1.022 habitatges, i 920 famílies. La densitat de població era de 216,3 habitants/km².
Dels 1.022 habitatges en un 47,6% hi vivien nens de menys de 18 anys, en un 83,6% hi vivien parelles casades, en un 3,5% dones solteres, i en un 9,9% no eren unitats familiars. En el 7,4% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,34 i el nombre mitjà de persones que vivien en cada família era de 3,49.
Per edats la població es repartia de la següent manera: un 29,9% tenia menys de 18 anys, un 5,7% entre 18 i 24, un 23,4% entre 25 i 44, un 31,1% de 45 a 60 i un 9,8% 65 anys o més.
L'edat mediana era de 40 anys. Per cada 100 dones de 18 o més anys hi havia 91,7 homes.
La renda mediana per habitatge era de 184.386 $ i la renda mediana per família de 190.358 $. Els homes tenien una renda mediana de 100.000 $ mentre que les dones 53.846 $. La renda per capita de la població era de 88.020 $. Entorn del 2% de les famílies i el 3,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Muttontown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Muttontown». American Fact Finder. Oficina del Cens dels Estats Units, 12-01-2010.
# Màlaia Tumnà

Màlaia Tumnà (en rus: Малая Тумна) és un poble del krai de Krasnoiarsk, a Rússia, que en el cens del 2010 tenia 225 habitants. Pertany al districte de Balakhtà.

## Referències

* ↑ «Чистопольский сельсовет на официальном портале Красноярского края». Arxivat de l'original el 2012-05-24. [Consulta: 26 març 2020].
# Màlaia Ossínovka

Màlaia Ossínovka (en rus: Малая Осиновка) és un poble de l'óblast de Saràtov, a Rússia, segons el cens del 2010 tenia 301 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28.
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12.
* ↑ «Aleksandrovka». GeoNames. Arxivat de l'original el 2018-03-03.
# Puimolar

Puimolar és una localitat que pertany al municipi d'Areny de Noguera, a la Ribagorça (Aragó).
Està situada a l'esquerra de la Valira de Cornudella, més amunt de Ribera de Vall.
Pertanyia al monestir de Santa Maria de Lavaix. Va formar part de l'antic municipi de Cornudella de Valira.

## Referències

* ↑ «Puimolar». Gran Enciclopèdia Catalana. Barcelona: Grup Enciclopèdia Catalana.
* ↑ «Puimolar». Enciclopedia Aragonesa. [Consulta: 22 agost 2019].
* ↑ «Puymolar / Prumolá». ribagorza.com. Arxivat de l'original el 2 de febrer 2014. [Consulta: 22 agost 2019].
# Museu Picasso (desambiguació)

«Museu Picasso» té aquests significats:
* Museu Picasso d'Antíbol
* Museu Picasso de Barcelona
* Museu Picasso de Màlaga
* Museu Picasso de París
* Museu Fran Daurel, Poble Espanyol de Barcelona

## Vegeu també

* Pels museus i espais dedicats a Pablo Picasso, vegeu Pablo Picasso#Museus
# Míkonos

Míkonos o Míconos (en grec: Μύκονος, AFI [míkonos]) és una illa grega que pertany al grup de les Cíclades; és situada entre Tinos, Siros i Naxos. Té una superfície de 86 km², una població d'uns 10.000 habitants (2011) i una altitud màxima de 364 m. Administrativament, formava part de l'antiga i la ja desapareguda prefectura de les Cíclades, però a partir de l'1 de gener del 2011 constitueix una de les 74 unitats perifèriques de Grècia.
Es tracta, juntament amb Santorí, d'una de les dues illes més populars com a destinació turística, amb molts de visitants de la jet-set internacional i, en conseqüència, té molta més pressió humana que la resta de veïnes. Els seus atractius principals són les platges, la vida nocturna i la proximitat a l'illa de Delos, amb els seus importants jaciments arqueològics. Darrerament el turisme massiu a Míconos rep crítiques per la degradació que ocasiona al medi ambient de l'illa. Míconos està connectada per vaixell amb el Pireu, Tessalònica i la major part d'illes de la mar Egea. La localitat principal és la vila de Míconos, anomenada també Khora (grec: Χώρα, 'capital'), a la costa occidental.

## Història

Segons el mite, Míconos fou l'indret on va tenir lloc la batalla entre Zeus i els gegants, i també es deia que era el lloc on Hèracles havia derrotat els gegants. És probable que l'origen d'aquesta llegenda derivi del fet que la geologia de l'illa és granítica, i als cims dels turons guaiten blocs immensos d'aquesta pedra que pogueren evocar la forma dels gegants. També es deia que hi havia mort Àiax Oileu, i a l'antiguitat s'hi mostrava la seva tomba.
L'illa era poblada per jonis. En la Primera Guerra mèdica (492-490 aC), els perses envaïren l'illa, però després de la victòria dels grecs, caigué sota la influència dels atenesos i passà a formar part de la Lliga de Delos. Posteriorment, cap al 370 aC, continuava lligada a Atenes per mitjà d'una nova lliga naval.
El Periple de Pseudo-Escílax diu que a l'illa hi havia dues polis, però no se'n coneix el nom. Sembla que ja de ben antic varen conformar una federació, i al segle iii aC estaven completament unificades en una de sola. Tampoc no es coneix la localització dels seus centres urbans, però és probable que una fos a l'actual Khora i l'altra al Paleokastro d'Ano Mera.

## Imatges

* Posta de sol
* Paradeta de mocadors en un carreró del poble de Míkonos (Khora)
* La petita Venècia de Míkonos
* Cartell de benvinguda al port de l'illa
* Aeroport de Míkonos

## Referències

* ↑ «Míkonos». Gran Enciclopèdia Catalana. Barcelona: Grup Enciclopèdia Catalana.
* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. D'Homer al segle ii dC. Enciclopèdia Catalana - Fundació Institut Cambó, 2015. ISBN 9788441224223.
* ↑ Smith, William (ed.). «Myconus». A: Dictionary of Greek and Roman Geography, 1854.
* 1 2 Hansen, M. H.; Nielsen, T. H. An inventory of archaic and classical poleis. Oxford University Press, 2004, p. 760.
# Puig del Faig

El Puig del Faig és una muntanya de 922 metres situada entre els municipis de Maçanet de Cabrenys i la Vajol (Alt Empordà) i la comuna de Morellàs i les Illes (Vallespir), a l'antic terme de les Illes.
És a l'extrem meridional del terme comunal de Morellàs i les Illes, dins de l'antiga comuna de les Illes, a l'extrem nord-oest del terme municipal de la Vajol, i al nord-est del de Maçanet de Cabrenys. És a ponent del Serrat Pelat i al sud-est del Salt de l'Aigua.
En aquest turó, prop del Salt de l'Aigua, hi ha la fita transfronterera número 554, una creu gravada i pintada en una roca inclinada, a la seva cara meridional, a l'esquerra del curs d'aigua, al nord-oest del cim del turó. Del Puig del Faig la línia fronterera va cap al nord-est, en direcció al Pla de la Pastera i al Serrat Pelat, on hi ha les fites 555 i 556, respectivament, totes dues gravades i pintades en roques verticals, la primera encarada a migdia i la segona, a orient.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ El Puig del Faig en els ortofotomapes de l'IGN
* ↑ «Mojones de los Pirineos.com». info@mojonesdelospirineos.com. [Consulta: 5 agost 2016].

## Bibliografia

* Ponsich, Pere; Lloret, Teresa; Gual, Raimon. «Les Cluses i Morellàs i les Illes». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Quadricicle a pedals

El quadricicle és un vehicle de quatre rodes a pedals.
Els primers cotxes de vapor experimentals es van denominar quadricicles a vapor, i alguns dels primers cotxes de combustió interna es van denominar quadricicles a motor. Els termes automòbil i cotxe es van fer universals, suplantant aquest ús. En l'actualitat els quadricicles es fabriquen amb finalitats lúdiques per a parcs d'atraccions o tasques de manteniment de línies de ferrocarril (dresina). Això no obstant, a causa de l'encariment dels combustibles, hi ha empreses més agosarades que intenen produir vehicles alternatius a l'automòbil amb propulsió humana.
Avui dia, el quadricicle a pedals (QAP) és un vehicle de passeig urbà que permet circular en forma recreativa per un poble o ciutat.
Hi ha diferents models segons la quantitat de places, si bé els més comuns són de dues i de quatre, però també n'hi ha monoplaces. Aquest tipus de vehicle posseeix una estabilitat superior a d'altres enginys a pedals perquè s'assenta sobre dos eixos i quatre rodes. A l'hora de conduir-los, en general, el conductor va assegut i estén els peus fins als pedals, mentre que en les bicicletes el conductor va muntat sobre el quadre i trepitja els pedals, i en els trike la posició és semi-ajagut per arribar a l'eix dels pedals.
No hi ha consens entre els diferents fabricants i usuaris pel que fa a la denominació que cal donar als vehicles de quatre rodes moguts amb pedals. Els noms més comuns són cotxes de pedals, karts de pedals, bici-cotxes, quad de pedals, quadricicles a pedals, bicicletes de quatre rodes o quadricicles. També es coneixen pel seu nom en anglès go-kart. En espanyol s'anomena cuatriciclo i en francès rosalie.

## Vegeu també

* Monocicle
* Bicicleta
* Tricicle
* Ciclomotor

## Fabricants

* International Surrey Company, offering surreys designed specifically for the rental industry
* The Rhoades Car
* Champiot, Rowed quadracycles with linkage drive train Arxivat 2020-02-06 a Wayback Machine.
* Rowbike, The maker of the 420 Crewzer
* List of Manufacturers
* Cotxes de pedals de Berg Toys
# Nementurs

* No s'ha de confondre amb Nèmetes.
Els nementurs (en llatí Nementuri) eren un poble probablement celta, un dels grups alpins que esmentà Plini el Vell en enumerar els pobles que constaven al Trofeu dels Alps aixecat per August per commemorar la victòria sobre aquells pobles. El territori que ocupaven sembla haver estat vora els Bodiontici.

## Referències

* ↑ Plini el Vell, Naturalis Historia, Llibre III, 100, 20
# Mustapha Tlili

Mustapha Tlili (Feriana, Tunísia, 1937 - 20 d'octubre de 2017) va ser un escriptor i diplomàtic tunisià.
Va assistir a la madrassa (escola tradicional) a la seva ciutat natal i més tard va rebre una educació bilingüe a la Sorbona, on va obtenir el diploma d'Estudis Superiors de Filosofia. Va estudiar a l'Institut de Formació Professional i Investigació de les Nacions Unides i va treballar durant gairebé tretze anys a les oficines de l'ONU a Nova York. Es va traslladar a França el 1980. Va ser nomenat Cavaller de l'Ordre Francesa de les Arts i de les Lletres.
Ha publicat quatre novel·les en francès, totes elles autobiogràfiques: La rage aux tripes, Le bruit dort, Glorie des sables i La montagne du lion. A totes explora els traumes de la descolonització. I cadascuna d'elles denuncia la corrupció de l'aristocràcia ja sigui a la Península Aràbiga (Glorie des sabres), a París (La rage aux tripes), o a Nova York (Le bruit dor). La novel·la La montagne du lion se centra en la corrupció a Tunísia: Tlili fa una acusació formal dels règims de la independència, simbolitzats per la imatge recurrent del dictador megalòman que, en nom del progrés, destrueix l'ordre tradicional de les coses a aquest país.
El llenguatge utilitzat per Mustapha Tlili a les seves novel·les reflecteix una ira i un cinisme humorístic contra les classes altes de la societat. Tlili es manté fortament lligat al Magreb. La seva formació multilingüe i multicultural està present a les seves novel·les i reflecteix una nova tendència entre els escriptors magribins que escriuen en francès: en lloc d'estar limitat a dues cultures -àrab i francesa- com els seus predecessors, han expandit els seus horitzonts.
Amb Mustapha Tlili és possible parlar de l'inici de l'alliberament cultural dels escriptors magribins educats en la cultura francesa.

## Referències

* ↑ «Littérature : Décès de l'écrivain Mustapha Tlili - Kapitalis» (en francès). Kapitalis, 21-10-2017.

## Enllaços externs

* Llibres de l'autor a les Biblioteques de Barcelona
# Pully

Pully és un municipi de Suïssa del cantó de Vaud, situat al districte de Lavaux-Oron.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Narcís Oliveras

Narcís Oliveras és el nom dels següents personatges:
* Narcís Oliveras (músic), professor de piano i mestre de música d'Isaac Albéniz a Barcelona a mitjans dels anys 1860
* Narcís Oliveras i Guillamet (Tortellà, 1901 – Sant Joan de les Abadesses, 1980), músic i compositor
* Narcís Oliveres i Terrades (Figueres, 1930 - 2018), polític català, conseller de la Generalitat i senador
* Narcís Oliveres (paborde), representant del Capítol de Canoges de Girona, paborde del castell de sant Joan i senyor de Lloret de Mar, població on fundà un hospital a mitjans del segle XV